
                                            PARLAMENTUL  ROMÂNIEI                  
CAMERA  DEPUTAŢILOR

	
	COMISIA JURIDICĂ, DE DISCIPLINĂ ȘI IMUNITĂȚI

                                                                            Bucureşti, 19 mai 2020
Nr. 4c-13/444


Plx. 244/2019



Către,
BIROUL PERMANENT AL

CAMEREI DEPUTATILOR 


Vă înaintăm, alăturat, RAPORTUL SUPLIMENTAR asupra Legii pentru completarea articolului 5 din Legea nr.33/1994 privind exproprierea pentru cauză de utilitate publică, trimis, spre dezbatere în procedură de reexaminare, ca urmare a cererii Președintelui României, potrivit art.77 alin.(2) din Constituția României și retrimis, spre dezbatere și aprobare a unui raport suplimentar, de plenul Camerei Deputaților, Comisiei juridice, de disciplină și imunități cu adresa nr. Plx. 244/2019 din 28 octombrie 2019.

PREȘEDINTE
Nicușor HALICI

COMISIA JURIDICĂ, DE DISCIPLINĂ ȘI IMUNITĂȚI

Nr.4C-13/444                                                                                                                           
Bucureşti, 19 mai 2020
RAPORT SUPLIMENTAR
asupra Legii pentru completarea articolului 5 din Legea nr.33/1994 privind exproprierea pentru cauză de utilitate publică

În conformitate cu prevederile Regulamentului Camerei Deputaţilor, republicat, Comisia juridică, de disciplină și imunități a fost sesizată spre dezbatere în procedură de reexaminare, ca urmare a cererii Președintelui României, potrivit art.77 alin.(2) din Constituția României, cu Legea pentru completarea articolului 5 din Legea nr.33/1994 privind exproprierea pentru cauză de utilitate publică trimisă cu adresa nr. Plx. 244/2019 din 28 octombrie 2019 și înregistrată cu nr. 4c-13/444 din 30 octombrie 2019.
Potrivit prevederilor art. 75 din Constituţia României, republicată şi ale 91 din Regulamentul Camerei Deputaţilor, republicat, Camera  Deputaţilor este Cameră decizională.

Consiliul Legislativ a avizat favorabil propunerea legislativă, conform avizului nr. 31 din 17.01.2019.

Senatul a adoptat proiectul de lege în ședința din data de 06.05.2019 ca urmare a depășirii termenului de adoptare.
Guvernul, nu susține adoptarea acestei inițiative legislative conform punctelor de vedere transmise cu nr.258/04.03.2019 și nr.83/DPSG/29.01.2020.
Camera Deputaților a adoptat proiectul de lege în ședința din 03.07.2019  

Președintele României solicită reexaminarea legii la data de 30.07.2019.

Senatul, în calitate de primă Cameră sesizată, a respins Legea pentru completarea articolului 5 din Legea nr.33/1994 privind exproprierea pentru cauză de utilitate publică  la data de 22.10.2019.

Comisia juridică, de disciplină și imunități a transmis plenului Camerei Deputaților un raport de respingere a cererii de reexaminare formulată de Președintele României și de adoptare a Legii pentru completarea articolului 5 din Legea nr.33/1994 privind exproprierea pentru cauză de utilitate publică la data de 19.12.2019.
Plenul Camerei Deputaților , în ședința din 10.03.2020, a hotărât retrimiterea la Comisie a inițiativei legislative în vederea reexaminării și adoptării unui nou raport.
Legea supusă dezbaterii are ca obiect de reglementare completarea art.5 din Legea nr.33/1994, în sensul ca lucrările declarate de interes naţional sau de interes local să reprezinte lucrări de interes public major, acestea fiind, potrivit expunerii de motive, indispensabile în cadrul politicilor fundamentale ale ţării în domeniul asigurării infrastructurii locale şi naţionale.

Potrivit prevederilor art.61 din Regulamentul Camerei Deputaţilor, republicat, comisia a examinat Legea în şedinţa online din data de 19 mai 2020.

Din numărul total de membri ai Comisiei juridice, de disciplină și imunități au participat la dezbateri conform listei de prezență.

În urma dezbaterii, membrii Comisiei au hotărât, cu majoritate de voturi, adoptarea Legii pentru completarea articolului 5 din Legea nr.33/1994 privind exproprierea pentru cauză de utilitate publică în forma adoptată inițial de Parlamentul României și respingerea cererii de reexamniare a legii formulate de Președintele României cu un amendament respins prezentat în Anexa care face parte integrantă din prezentul raport suplimentar.
În raport de obiectul şi conţinutul său,  Legea face parte din categoria legilor ordinare.


  
PREȘEDINTE,

                                                               SECRETAR,

   
         Nicușor HALICI                                                                Aida Cristina CĂRUCERU
Consilier parlamentar, Alexandra Mușat
Anexa 
AMENDAMENT RESPINS
	Nr.

Crt.
	Legea nr.33/1994 în vigoare
	Forma adoptată de Senat
	Amendament
	Motivare

	
	Art. 5
Utilitatea publică se declară pentru lucrări de interes național sau de interes local.


	Articol unic.- La articolul 5 din Legea nr.33/1994 privind exproprierea pentru cauză de utilitate publică, republicată în Monitorul Oficial al României, Partea I, nr.472 din 5 iulie 2011, se introduce un nou alineat, alin.(2), cu următorul cuprins:
„(2) Lucrările care se declară de interes național sau de interes local, conform prezentei legi, reprezintă lucrări de interes public major.”
	Articol unic.- După alineatul (1) al articolului 5 din Legea nr.33/1994 privind exproprierea pentru cauză de utilitate publică, republicată în Monitorul Oficial al României, Partea I, nr.472 din 5 iulie 2011, se introduce un nou alineat, alin.(2), cu următorul cuprins:

(2) Lucrările care se declară de interes național și traversează localități, drumuri județene, orășenești și comunale și asigură legăturile cu municipii, orașe și comune, fiind necesare pentru realizarea de obiective de interes local pentru dezvoltarea infrastructurii locale, reprezintă lucrări de interes public major.

